Ehdotus neuvoston asetus tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisesta /* KOM/2005/0182 lopull. */





[pic] | EUROOPAN YHTEISÖJEN KOMISSIO | Bryssel 4.5.2005 KOM(2005) 182 lopullinen Ehdotus NEUVOSTON ASETUS tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisesta (komission esittämä) PERUSTELUT 1. Sudan asetetaan 9. tammikuuta 2004 vahvistetulla yhteisellä kannalla 2004/31/YUTP aseita, ampumatarvikkeita ja puolustustarvikkeita koskevaan vientikieltoon, joka kattaa myös Sudanille annettavan sotilastoimintaan liittyvän teknisen avun ja rahoitustuen. Sotilastoimintaan liittyvän teknisen avun ja rahoitustuen toimittamiskielto pantiin täytäntöön 26. tammikuuta 2004 annetulla neuvoston asetuksella (EY) N:o 131/2004. 2. Ottaen huomioon Sudanin viimeaikaiset tapahtumat, erityisesti N’Djamenassa 8. huhtikuuta 2004 tehdyn tulitaukosopimuksen ja Abujassa 9. marraskuuta 2004 tehtyjen pöytäkirjojen jatkuvat loukkaukset kaikkien Darfurin konfliktin osapuolten toimesta samoin kuin sen, että Sudanin hallitus, kapinalliset ja kaikki muut Darfurissa toimivat aseelliset ryhmät eivät ole noudattaneet antamiaan sitoumuksia eivätkä turvallisuusneuvoston vaatimuksia, Yhdistyneiden Kansakuntien turvallisuusneuvosto päätti 29. maaliskuuta 2005 kieltää aseiden viennin kaikille N’Djamenan tulitaukosopimuksen sopimuspuolille ja muille sotaa käyville oaspuolille Darfurissa. Yhdistyneiden Kansakuntien turvallisuuseuvosto päätti joistakin vientikieltoa koskevista poikkeuksista. 3. EU:n vientikiellon, joka YK:n vientikiellosta poiketen koskee kaikkea vientiä Sudaniin, yhdenmukaistamiseksi Yhdistyneiden Kansakuntien turvallisuusneuvoston 29. maaliskuuta tekemän päätöksen kanssa neuvosto vahvisti … yhteisen kannan 2005/…/YUTP vientikieltoa koskevasta lisäpoikkeuksesta. Lisäpoikkeus liittyy teknisen avun ja rahoitustuen vientikieltoon sellaisena kuin se on pantu täytäntöön neuvoston asetuksella (EY) N:o 131/2004. Tämän vuoksi komissio ehdottaa mainitun asetuksen yhdenmukaistamista yhteisen kannan kanssa. Ehdotus NEUVOSTON ASETUS tietyistä Sudaniin kohdistuvista rajoittavista toimenpiteistä annetun asetuksen (EY) N:o 131/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon neuvoston yhteisen kannan 2005/…/YUTP Sudanin asettamisesta aseita, ampumatarvikkeita ja puolustustarvikkeita koskevaan vientikieltoon vahvistetun yhteisen kannan 2004/31/YUTP muuttamisesta[1], ottaa huomioon komission ehdotuksen, sekä katsoo seuraavaa: (1) Sudan asetetaan 9 päivänä tammikuuta 2004 vahvistetulla yhteisellä kannalla 2004/31/YUTP[2] aseita, ampumatarvikkeita ja puolustustarvikkeita koskevaan vientikieltoon, joka kattaa myös Sudanille annettavan sotilastoimintaan liittyvän teknisen avun ja rahoitustuen. Sotilastoimintaan liittyvän teknisen avun ja rahoitustuen toimittamiskielto pantiin täytäntöön tietyistä Sudaniin kohdistuvista rajoittavista toimenpiteistä 26 päivänä tammikuuta 2004 annetulla neuvoston asetuksella (EY) N:o 131/2004[3]. (2) Ottaen huomioon Sudanin viimeaikaiset tapahtumat, erityisesti N’Djamenassa 8 päivänä huhtikuuta 2004 tehdyn tulitaukosopimuksen ja Abujassa 9 päivänä marraskuuta 2004 tehtyjen pöytäkirjojen jatkuvat loukkaukset kaikkien Darfurin konfliktin osapuolten toimesta samoin kuin sen, että Sudanin hallitus, kapinalliset ja kaikki muut Darfurissa toimivat aseelliset ryhmät eivät ole noudattaneet antamiaan sitoumuksia eivätkä turvallisuusneuvoston vaatimuksia, Yhdistyneiden Kansakuntien turvallisuusneuvosto antoi 29 päivänä maaliskuuta 2005 päätöslauselman 1591 (2005), jossa muun muassa kielletään aseiden vienti ja asiaan liittyvän avun toimittaminen kaikille N’Djamenan tulitaukosopimuksen sopimuspuolille ja muille Darfurissa sotaa käyville osapuolille. Päätöslauselmassa 1591 (2005) määrätään joistakin poikkeuksista vientikieltoon. (3) Yhteisessä kannassa 2005/…/YUTP vahvistetaan vientikielto sekä yhteisessä kannassa 2004/31/YUTP asetettu kielto ja määrätään lisäpoikkeuksesta aseiden vientikieltoon ja kaikkia henkilöitä ja yhteisöjä koskevaan asiaan liittyvän avun toimittamiskieltoon poikkeusluettelon yhdenmukaistamiseksi päätöslauselman 1591 (2005) kanssa. Koska tätä poikkeusta sovelletaan tietynlaisen teknisen avun ja rahoitustuen vientikieltoon, asetus (EY) N:o 131/2004 olisi muutettava vastaavasti. (4) Lisäpoikkeusta olisi sovellettava taannehtivasti päätöslauselman 1591 (2005) antopäivästä alkaen. Tämän asetuksen olisi sen vuoksi tultava voimaan välittömästi, ON ANTANUT TÄMÄN ASETUKSEN: 1 artikla Korvataan asetuksen (EY) N:o 131/2004 4 artikla seuraavasti: ”4 artikla 1. Poiketen sitä, mitä 2 ja 3 artiklassa säädetään, liitteessä luetellut jäsenvaltioiden toimivaltaiset viranomaiset voivat antaa luvan sellaisen rahoituksen tai rahoitustuen ja teknisen avun antamiseen, joka koskee a) pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin Yhdistyneiden Kansakuntien, Afrikan unionin, Euroopan unionin ja yhteisön ohjelmiin tarkoitettuja ei-tappavia puolustustarvikkeita; b) Euroopan unionin ja Yhdistyneiden Kansakuntien kriisinhallintaoperaatioihin tarkoitettuja tarvikkeita; c) miinanraivauksessa käytettäviä miinanraivauslaitteita ja -välineitä; d) Afrikan unionin kriisinhallintaoperaatioita sekä niihin tarkoitettuja tarvikkeita; e) Sudanin hallituksen ja Sudanin kansan vapautusliikkeen/-armeijan Nairobissa, Keniassa, 9 päivänä tammikuuta 2005 allekirjoittaman kattavan rauhansopimuksen täytäntöönpanoa. 2. Lupaa ei anneta, jos on kyse jo tapahtuneesta toiminnasta.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 29 päivästä maaliskuuta 2005. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] Neuvoston puolesta Puheenjohtaja [1] EUVL L...., ……2005, s. … [2] EUVL L 6, 10.1.2004, s. 55. [3] EUVL L 21, 28.1.2004, s. 1, asetus sellaisena kuin se on viimeksi muutettuna asetuksella (EY) N:o 1516/2004 (EUVL L 278, 27.8.2004, s. 15).